**NOTĂ INFORMATIVĂ**

**la proiectul legii pentru modificarea Legii fondurilor asigurării obligatorii**

**de asistenţă medicală pe anul 2023 nr.358/2022**

1. **Întroducere**

Modificările la Legea fondurilor asigurării obligatorii de asistență medicală pentru anul 2023 nr.358/2022 au fost elaborate în temeiul prevederilor art.61 din Legea finanțelor publice și responsabilității bugetar-fiscale nr.181/2014.

Proiectul legii pentru modificarea Legii fondurilor asigurării obligatorii de asistenţă medicală pe anul 2023 nr.358/2022 este elaborat cu scopul precizării veniturilor și cheltuielilor fondurilor asigurării obligatorii de asistență medicală în rezultatul analizei indicatorilor fondurilor pe parcursul anului, acoperirii cheltuielilor pentru serviciile medicale prestate cetățenilor refugiați din Ucraina, majorării salariilor personalului din instituțiile medico-sanitare publice încadrate în sistemul asigurării obligatorii de asistență medicală, începând cu 01.10.2023, precum și prioritățile stabilite pentru acordarea serviciilor medicale necesare populației.

1. **Informația cu privire la executarea fondurilor asigurării obligatorii de asistență medicală în 7 luni ale anului 2023**

Prin Legea fondurilor asigurării obligatorii de asistenţă medicală pe anul 2023 nr.358/2022 au fost aprobate venituri și cheltuieli în sume egale a câte 14 138 595,7 mii lei. Ulterior, prin Dispoziția Comisiei pentru Situații Excepționale nr.61 din 27 februarie 2023, din fondul de intervenție a Guvernului în FAOAM au fost alocate mijloace financiare în sumă de 16 285,8 mii lei în scopul acoperirii cheltuielilor suportate de prestatorii de servicii medicale încadrați în sistemul asigurării obligatorii de asistență medicală pentru acordarea asistenței medicale în a.2022 cetățenilor străini refugiați din Ucraina. Astfel, suma totală a veniturilor FAOAM în anul 2023 precizate constituie 14 154 881,5 mii lei și a cheltuielilor în sumă de 14 138 595,7 mii lei.

Conform raportului la situația din 31 iulie 2023, veniturile totale au fost executate în volum de 6 685 953,6 mii lei, ceea ce reprezintă un grad de realizare de 47,2% de la planul precizat.

|  |
| --- |
| **Executarea fondurilor asigurării obligatorii de asistență medicală la situația din 31 iulie 2023** |
|  |  |  |  |  |  |  |  |  | mii lei |
| Denumirea  | Cod Eco | anul 2022 |  |  anul 2023 |
| aprobat pe an  |  precizat (CSE nr.61/2023 | executat 7 luni | devieri (+/-) | devieri (%) |
| executat 7 luni | față de precizat |  față de executat 7 luni 2022 | față de precizat |  față de executat 7 luni 2022 |
| 1 | 2 | 3 | 4 | 5 | 6 | 7 | 8 | 9 | 10 |
| **I. VENITURI, TOTAL** | **1** | **6711786,9** | **14138595,7** | **14154881,5** | **6685953,6** | **-7468927,9** | **-25833,3** | **47,2** | **99,6** |
| VENITURI PROPRII, inclusiv: | 12+14 | 3675821,9 | 7291000,0 | 7291000,0 | 4403421,7 | -2887578,3 | 727599,8 | 60,4 | 119,8 |
| primele de asigurare obligatorie de asistență medicală, în formă de contribuție procentuală | 1221 | 3480528,3 | 7009732,8 | 7009732,8 | 4101207,2 | -2908525,6 | 620678,9 | 58,5 | 117,8 |
| primele de asigurare obligatorie de asistență medicală, în sumă fixă | 1222 | 119483,1 | 136767,2 | 136767,2 | 180267,4 | 43500,2 | 60784,3 | 131,8 | 150,9 |
| alte venituri | 14 | 75810,5 | 144500,0 | 144500,0 | 121947,1 | -22552,9 | 46136,6 | 84,4 | 160,9 |
| TRANSFERURI DE LA BUGETUL DE STAT, inclusiv:  | 19 | 3035965,0 | 6847595,7 | 6863881,5 | 2282531,9 | -4581349,6 | -753433,1 | 33,3 | 75,2 |
| transferuri primite cu destinație generală | 1922 | 2978251,5 | 6696947,6 | 6696947,6 | 2166553,7 | -4530393,9 | -811697,8 | 32,4 | 72,7 |
| transferuri primite cu destinație specială | 1922 | 57713,5 | 150648,1 | 166933,9 | 115978,2 | -50955,7 | 58264,7 | 69,5 | 201,0 |
| **II CHELTUIELI, TOTAL** | **2** | **6763783,8** | **14138595,7** | **14138595,7** | **7317880,9** | **-6820714,8** | **554097,1** | **51,8** | **108,2** |
| Fondul pentru achitarea serviciilor medicale și farmaceutice (fondul de bază) |  | 6715138,9 | 13930158,0 | 13930158,0 | 7256986,3 | -6673171,7 | 541847,7 | 52,1 | 108,1 |
| Fondul de rezervă al asigurării obligatorii de asistenţă medicală |  | 0,0 | 10000,0 | 10000,0 | 0,0 | -10000,0 | 0,0 | 0,0 |  |
| Fondul măsurilor de profilaxie  |  | 4056,8 | 50000,0 | 50000,0 | 7487,1 | -42512,9 | 3430,3 | 15,0 | 184,6 |
| Fondul de dezvoltare şi modernizare a prestatorilor publici de servicii medicale |  | 400,0 | 30000,0 | 30000,0 | 1291,8 | -28708,2 | 891,8 | 4,3 | 323,0 |
| Fondul de administrare al sistemului de asigurare obligatorie de asistență medicală |  | 44188,1 | 118437,7 | 118437,7 | 52115,7 | -66322,0 | 7927,6 | 44,0 | 117,9 |
| **III SOLD BUGETAR** | **1-2** | **-51996,9** | **0,0** | **16285,8** | **-631927,3** | **-648213,1** | **-579930,4** |  |  |
| Sold de mijloace bănești la începutul anului | 91 | 674689,8 | 0,0 | 0,0 | 1350913,8 | 1350913,8 | 676224,0 |   |   |
| Sold de mijloace bănești la sfârșitul anului | 93 | 622692,9 | 0,0 | 16285,8 | 718986,5 |  702700,7 | 96293,6 |   |   |

Veniturile proprii au fost acumulate în sumă de 4 403 421,7 mii lei sau la nivel de 60,4% din suma anuală precizată și cu 727 599,8 mii lei sau cu 19,8% mai mult comparativ cu aceeași perioadă a anului 2022, din care:

* *primele de asigurare obligatorie de asistență medicală, în formă de contribuție procentuală* au fost acumulate în sumă de 4 101 207,2 mii lei, cu 620 678,9 mii lei sau cu 17,8 la sută în creștere comparativ cu aceeași perioadă a anului precedent;
* *primele de asigurare obligatorie de asistență medicală, în sumă fixă* au fost acumulate în sumă de 180 267,4 mii lei, cu 60 784,3 mii lei sau cu 50,9 la sută mai mult comparativ cu aceeași perioadă a anului precedent;
* *alte venituri* au fost acumulate în sumă de 121 947,1 mii lei, cu 46 136,6 mii lei sau cu 60,9 la sută mai mult față de anul precedent.

Transferurile de la bugetul de stat au fost executate în sumă de 2 282 531,9 mii lei sau la nivel de 33,3 la sută din suma anuală aprobată, din care:

* pentru asigurarea medicală a categoriilor de persoane asigurate de către Guvern – 2 166 553,7 mii lei;
* pentru realizarea programelor naționale de ocrotire a sănătății – 99 692,4 mii lei;
* pentru acoperirea cheltuielilor suportate de prestatorii de servicii medicale pentru acordarea asistenței medicale în a.2022 cetățenilor străini refugiați din Ucraina conform Deciziei Comisiei Situații Excepționale nr.61 din 27.02.2023 - 16 285,8 mii lei.

Față de aceiași perioadă a anului precedent transferurile de la bugetul de stat către FAOAM sunt în descreștere cu 753 433,1 mii lei.

Cheltuielile executate ale fondurilor asigurării obligatorie de asistență medicală în 7 luni ale anului 2023 au constituit 7 317 880,9 mii lei, ceea ce reprezintă un grad de realizare la nivel de 51,8% de la aprobat anual. Din suma totală a cheltuielilor executate partea preponderentă 99,2% revine Fondului pentru achitarea serviciilor medicale și farmaceutice (Fondul de bază).

Comparativ cu aceeași perioadă a anului precedent, cheltuielile FAOAM au crescut cu 554 097,1 mii lei sau cu 8,2%, inclusiv:

* Fondul pentru achitarea serviciilor medicale și farmaceutice + 541 847,4 mii lei,
* Fondul măsurilor de profilaxie + 3 430,3 mii lei,
* Fondul de dezvoltare + 891,8 mii lei,
* Fondul de administrare al sistemului asigurării obligatorii de asistență medicală +7 927,6 mii lei.
1. **Modificarea Legii fondurilor asigurării obligatorii de asistență medicală pe anul 2023**

Modificările propuse prevăd majorarea veniturilor FAOAM cu 399 768,5 mii lei și a cheltuielilor FAOAM cu 399 768,5 mii lei.

Respectiv, veniturile FAOAM vor constitui 14 538 364,2 mii lei (cu 2,8% mai mult decât volumul aprobat) și cheltuielile FAOAM se prevăd în sumă de 14 538 364,2 mii lei (cu 2,8% mai mult decât volumul aprobat).

1. **Veniturile FAOAM**

Veniturile fondurilor asigurării obligatorii de asistență medicală (în continuare - FAOAM) pentru anul 2023 sunt prevăzute în volum de 14 538 364,2 mii lei, cu 399 768,5 mii lei, mai mult față de planul aprobat, din care:

* +*290 000,0 mii lei* - *primele de asigurare obligatorie de asistență medicală, în formă de contribuție procentuală la salariu și la alte recompense, achitate de angajați.* Această creștere este determinată de evoluția indicatorilor macroeconomici pentru primele luni ale anului curent, în special a fondului de remunerare a muncii, respectiv și de nivelul de executare a veniturilor date pe parcursul a șapte luni ale anului curent. Astfel, primele de asigurare obligatorie de asistență medicală, în formă de contribuție procentuală la salariu și la alte recompense vor însuma 7 299 732,8 mii lei;
* *+ 48 500,0 mii lei - primele de asigurare obligatorie de asistenţă medicală în sumă fixă achitate de persoanele fizice*. Suma mijloacelor propusă pentru majorare reiese din creșterea numărului persoanelor care au achitat prima în sumă fixă pe parcursul a șapte luni ale anului curent, cu 29 247 persoane mai mult față de numărul prognozat inițial pentru anul 2023 și cu 34 104 persoane mai mult comparativ cu aceeași perioadă a anului precedent;
* *+ 61 268,5 mii lei* – *alte venituri ale FAOAM,* dintrecare:
* + 27 626,7 mii lei - venituri din încasările din impozitul unic perceput de la rezidenții parcurilor pentru tehnologia informației. Această creștere este determinată de nivelul de executare a veniturilor date pe parcursul anului curent,
* + 22 119,3 mii lei - donații voluntare din surse externe pentru anumite tipuri de servicii medicale acordate refugiaților din Ucraina în cadrul sistemului asigurării obligatorii de asistență medicală, conform Acordurilor de parteneriat cu Fondul Națiunilor Unite pentru Copii (UNICEF), Fondul Națiunilor pentru Populație (UNFPA) și Organizația Internațională pentru Migrație (OIM);
* + 11 522,5 mii lei - alte venituri ale FAOAM, reieșind din nivelul de executare a veniturilor date pe parcursul anului curent.
1. **Cheltuielile FAOAM**

Cheltuielile FAOAM vor constitui 14 538 364,2 mii lei, cu o majorare de 399 768,5 mii lei față de suma aprobată, fiind determinată de prioritățile de politici în acordarea serviciilor medicale.

***Fondul pentru achitarea serviciilor medicale și farmaceutice*** (fondul de bază) în anul 2023 se prevede în sumă de 14 329 926,5 mii lei, cu o creștere față de aprobat cu *399 768,5 mii lei* sau cu + 2,8%, pentru următoarele subprograme:

* *Asistența medicală primară* – *75 899,9 mii lei*, dintre care:

- 74 436,4 mii lei - pentru majorarea salariilor personalului din instituțiile medico-sanitare publice încadrate în sistemul asigurării obligatorii de asistență medicală cu 15%, începînd cu 01.10.2023;

- 1 463,5 mii lei - pentru acoperirea cheltuielilor aferente serviciilor medicale acordate cetățenilor refugiați din Ucraina în cadrul sistemului asigurării obligatorii de asistență medicală.

* *Asistența medicală specializată de ambulator* – *25 601,8 mii lei*, dintre care:

- 25 809,9 mii lei - pentru majorarea salariilor personalului din instituțiile medico-sanitare publice încadrate în sistemul asigurării obligatorii de asistență medicală cu 15%, începînd cu 01.10.2023;

- (-208,1 mii lei) - micșorarea cheltuielilor aferente serviciilor medicale acordate cetățenilor refugiați din Ucraina în cadrul sistemului asigurării obligatorii de asistență medicală la acest tip de asistență medicală.

* *Asistența medicală urgentă prespitalicească* – *38 908,0 mii lei*, dintre care:

- 36 180,3 mii lei - pentru majorarea salariilor personalului din instituțiile medico-sanitare publice încadrate în sistemul asigurării obligatorii de asistență medicală cu 15%, începînd cu 01.10.2023;

- 2 727,7 mii lei - pentru acoperirea cheltuielilor aferente serviciilor medicale acordate cetățenilor refugiați din Ucraina în cadrul sistemului asigurării obligatorii de asistență medicală.

* *Asistența medicală spitalicească – 250 163,0 mii lei*, dintre care:

 - 167 889,4 mii lei - pentru majorarea salariilor personalului din instituțiile medico-sanitare publice încadrate în sistemul asigurării obligatorii de asistență medicală cu 15%, începând cu 01.10.2023;

- 69 763,5 mii lei - procurarea serviciilor medicale, inclusiv serviciilor medicale neurologice și STROKE din cadrul IMSP care au fost desemnate pentru acordarea asistenței medicale pacienților cu AVC acut, precum și în cadrul programelor speciale,

- 12 510,1 mii lei - pentru acoperirea cheltuielilor aferente serviciilor medicale acordate cetățenilor refugiați din Ucraina în cadrul sistemului asigurării obligatorii de asistență medicală.

* *Servicii medicale de înaltă performanță – 4 778,4 mii lei*, dintre care:
* 4 777,0 mii lei *-* pentru majorarea salariilor personalului din instituțiile medico-sanitare publice încadrate în sistemul asigurării obligatorii de asistență medicală cu 15%, începînd cu 01.10.2023;
* 1,4 mii lei - pentru acoperirea cheltuielilor aferente serviciilor medicale acordate cetățenilor refugiați din Ucraina în cadrul sistemului asigurării obligatorii de asistență medicală.
* *Îngrijiri medicale comunitare și la domiciliu* – *3 049,6 mii lei*, din care:
* 3 047,2 mii lei - pentru majorarea salariilor personalului din instituțiile medico-sanitare publice încadrate în sistemul asigurării obligatorii de asistență medicală cu 15%, începînd cu 01.10.2023;
* 2,4 mii lei - pentru acoperirea cheltuielilor aferente serviciilor medicale acordate cetățenilor refugiați din Ucraina în cadrul sistemului asigurării obligatorii de asistență medicală.
* *Servicii de îngrijire paliativă* – *1 367,8 mii lei*, pentru majorarea salariilor personalului din instituțiile medico-sanitare publice încadrate în sistemul asigurării obligatorii de asistență medicală cu 15%, începînd cu 01.10.2023.

***Fondul măsurilor de profilaxie*** va constitui 45 000,0 mii lei, cu o diminuare de 5 000,0 mii lei față de suma aprobată, care a fost generată de micșorarea sumei prevăzute pentru achiziționarea vaccinului antigripal tetravalent pentru sezonul gripal 2023/2024, ținând cont de prețul oferit mai mic în cadrul procedurii de achiziții publice.

***Fondul de dezvoltare******și modernizare a prestatorilor publici de servicii medicale***va constitui 35 000,0 mii lei, cu o creștere de 5 000,0 mii lei față de volumul aprobat pentru anul 2023, în legătură cu creșterea numărului de cereri ale instituțiilor medico-sanitare publice cu privire la alocarea mijloacelor financiare, în scopul asigurării funcţionării unui sistem de sănătate modern şi cost-eficient, fortificând baza tehnico-materială existentă, sporind calitatea serviciilor medicale și crearea condiţiilor confortabile atât pentru pacienţi cât şi pentru personalul medical.

**Soldul bugetar**

Pentru anul 2023 fondurile asigurării obligatorii de asistență medicală se preconizează să fie echilibrate.

**Ministru Ala NEMERENCO**